Komal Kothari

Komal 'Komalda' Kothari (født i Jodhpur 4. mars 1929, død 20. april 2004) var en indisk folklorist og etnomusikolog.
Kothari har utført dyptpløyende studier av folkeliv og folkediktning i Rajasthan og av lokale musikktradisjoner og folklige instrumenter.2000 Prince Claus Award.

Kotharis vitenskapelige arbeider inkluderte en rekke folkloristiske emneområder, men han gjorde seg likevel spesielt bemerket gjennom sine studier av musikkinstrumenter, den muntlige fortellersituasjonen og tradisjonelle dukkespillere.Til minne om Komal Korthari Columbia University.

Kothari var også en nestor innenfor Manganiyar- og Langamusikken. Han var den første som gjorde opptak av denne musikkformen, noe som gjorde at musikken fra området ble viden kjent.Manganiyarenes magiske musikk blir global Gode nyheter, India. Han grunnla også musikktidsskriftet Prerna.

Kothari opprettet dessuten organisasjonen Rupayan Sansthan (også kalt Rajasthan Institute of Folklore i Jodhpur), og han tilbrakte det meste av sitt yrkesaktive liv ved akademiet Rajasthan Sangeet Natak. Han mottok en rekke priser, blant annet Padamshri og Padma Bhushan fra Indias president. Komal Kothari: Folklorist Par Excellence] SRUTI magazine. 

Da Komal Kothari fikk diagnosen uhelbredelig kreft, gjorde Rustom Bharucha en serie intervjuer med ham. En Bok basert på intervjuene ble utgitt i 2003. Komal Kothari døde av kreft i april 2004.

Han ble hedret med den indiske offisielle sivile utmerkelse Padma Shri for sin innsats.   
 Referanser 

 Litteratur 
 Rustom Bharucha: Rajasthan. An Oral History – Conversaions with Komal Kothari. Penguin Books. New Delhi 2003. ISBN 97801 43029595

Kategori:Indere
Kategori:Folklorister
Kategori:Indiske forfattere
Kategori:Personer fra Jodhpur District i Rajasthan
Kategori:Fødsler i 1929
Kategori:Dødsfall i 2004